Diari Oficial de la Generalitat Valenciana


Sumari del DOGV 5904, del 01-12-2008 (2008/13501)

RESOLUCIÓ de 3 de novembre de 2008, de la Direcció General d'Energia, per la qual s'atorga a Gas Natural Cegas, SA, autorització administrativa per a la construcció de la xarxa de distribució de gas natural en el nucli urbà del municipi d'Oliva a la província de València. Expedients: CBREDE/1999/40, CBREDE/2004/9/46 i CBREDE/2005/27/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5904

Data del DOGV
:   01-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13369


Data del document
:   03-11-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Oliva
    * gas
    * empresa privada

RESOLUCIÓ de 3 de novembre de 2008, de la Direcció General d'Energia, per la qual s'atorga a Gas Natural Cegas, SA, autorització administrativa per a la construcció de la xarxa de distribució de gas natural en el nucli urbà del municipi d'Oliva a la província de València. Expedients: CBREDE/1999/40, CBREDE/2004/9/46 i CBREDE/2005/27/46. [2008/13400]  
Vista la sol·licitud presentada per Gas Natural Cegas, SA, amb data 13 d'abril de 2004, en la Unitat Territorial d'Energia de València de la Conselleria d'Infraestructures i Transport, juntament amb el projecte de la xarxa bàsica de distribució de gas natural a Oliva, perquè li siga atorgada l'autorització administrativa per a la distribució de gas natural en el municipi d'Oliva, província de València, amb destinació als mercats domèstic, comercial i industrial, amb les característiques bàsiques contingudes en la documentació presentada i que més endavant es descriuen. (CBREDE/2004/9/46).  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent que es va publicar en els diaris ABC i El mundo el dia 4 de març de 2005; en el Butlletí Oficial de la Província de València de 26 de febrer de 2005 i en el Diari Oficial de la Generalitat Valenciana de 4 de març de 2005.  
No es troben en l'expedient al·legacions presentades a la sol·licitud efectuada.  
Vist que sol·licitat pel Servici Territorial d'Energia un informe a l'Ajuntament d'Oliva, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual fan constar les condicions en què hauran d'efectuar-se les obres a què es referix la sol·licitud de Gas Natural Cegas, SA, va ser remesa Resolució de l'Ajuntament de 16.02.2005, per mitjà de la qual es mostra la conformitat amb l'autorització administrativa sol·licitada, condicionada a l'esmena i justificació dels aspectes de caràcter tècnic que, en síntesi, s'esmenten:  
- Falta de coincidència en el punt de connexió de la xarxa de distribució amb el final del Ramal APA Villalonga-Gandia-Oliva  
- Esquema de xarxa de distribució sobre plànol de la població on no es reflectixen les zones de desenvolupament urbanístic ja consolidat   
L'informe esmentat es va traslladar pel Servici Territorial d'Energia de València a Gas Natural Cegas, SA, que manifesta que les objeccions presentades per l'Ajuntament d'Oliva requerixen l'elaboració de nous plans de traçat, i presenta el 17 de juny de 2005 una addenda per mitjà de la qual s'adequa i complementa el contingut del projecte presentat.  
La documentació esmentada es va traslladar de nou a l'Ajuntament d'Oliva, que va remetre un informe pel qual mostra la seua conformitat amb el traçat presentat excepte en els aspectes següents:  
- El projecte deixa fora de l'àmbit d'ampliació la zona urbana denominada sector 2 i una part del polígon industrial-magatzems denominat el Brosquil (sectors 3 i 16), i considera que les instal·lacions han de cobrir, si més no, la totalitat del nucli de població considerat com a Oliva.  
- La ubicació de l'estació reguladora de pressió s'estima més adequada en la parcel·la de titularitat municipal, al costat del parc de bombers, ja que oferix majors garanties de seguretat (en el cas d'ubicació provisional de la planta de GNL).  
L'informe mencionat es va traslladar a l'empresa peticionària que va mostrar la seua conformitat amb el contingut d'este.  
Vist que, de conformitat amb el que establixen els articles 80 i 84 del Reial Decret 1434/2002, es va remetre separata del projecte i posterior addenda amb les característiques generals de la instal·lació a la resta de les administracions públiques, organismes i, si és el cas, empreses de servicis públics o d'interés general afectats, concretament als següents:  
- Gas Natural SDG, SA, que va contestar i va mostrar la seua conformitat amb la sol·licitud de la peticionària.  
- Ministeri de Foment. Demarcació de Carreteres de l'Estat a la Comunitat Valenciana, respecte als encreuaments amb la carretera N-332 i que després d'haver requerit documentació aclaridora a l'empresa sol·licitant, i ser aportada, emet un informe vinculant, ja que es tracta de trams urbans, en què autoritza els tres encreuaments sol·licitats, amb les condicions que conté l'informe.  
Vist la sol·licitud presentada per Gas Alicante, SAU, amb data 22 de juliol de 2005, en el Servici Territorial d'Energia de València, juntament amb el projecte d'autorització administrativa prèvia per a la distribució de gas natural canalitzat en el terme municipal d'Oliva, perquè li siga atorgada l'autorització administrativa per a la distribució de gas natural en el municipi d'Oliva, província de València (CBREDE/2005/27/46).  
Vist que les característiques bàsiques contingudes en la documentació presentada per Gas Alicante, SAU, són les següents:  
- Punt de connexió:  
- Gasoducte Villalonga-Tavernes de la Valldigna, l'autorització administrativa de les quals té sol·licitada Endesa Gas Transportista -en la posició Oliva-.  
- Estació de regulació i mesurament, amb rang de pressió APA/MPA(1), que connectarà amb el gasoducte d'Enagás.  
Si no fóra possible esta connexió, es realitzaria de forma provisional des d'un centre d'emmagatzemament.  
- Xarxa bàsica.  
Traçat.  
Des de la ERM descrita, penetra en la població pel carrer Alcalde Francisco Llorca i pel passeig Rei Joan Carles I, per a finalitzar en la carretera que comunica el nucli urbà amb la zona costanera.  
La xarxa en MPA(1) es construïx en polietilé-100 d'alta densitat, del tipus SDR 17,6, amb diàmetres 200, 160 i 110 mm, amb longituds respectives de 1.645 ml, 780 ml i 70 ml. Total longitud 2.495 ml.  
La xarxa secundària es construirà principalment amb canonada de polietilé d'alta densitat SDR 17,6 en diàmetre 110 mm, i de mitjana densitat SDR 11 en diàmetres 90 i 63 mm.  
- Estació de Regulació i Mesurament (ERM)  
Amb rang de pressió APA/MPA(1), per a pressions d'entrada fins a 16 bar, està situada a l'entrada de la població des de la carretera de Gandia N-332 i constituïda per dos línies (una de reserva) de 5000 m³ (n)/h.  
- Distribució temporal.  
En la zona que comprén el nucli urbà, sòl classificat com a urbà, en tres fases d'acord amb la descripció arreplegada en els plans de la documentació amb visat de data 13/02/06. La canalització i la ERM amb execució en un termini de 4 mesos i dins del primer any es realitzarà la posada en servici i inici de subministrament d'un tram de la xarxa per a escometre, a continuació, la xarxa secundària en funció de la demanda del mercat.  
La 2ª i 3ª fase que es descriuen preveuen l'execució en polietilé-100 de canonada amb longituds de 325 ml, 775 ml i 375 ml amb diàmetres respectius de 200, 160 i 110 mm.  
Vist que, en la data que es dicta la present resolució, consta justificadament acreditada a esta Direcció General d'Energia per part de Gas Natural Cegas, SA, i per part de Gas Alicante, SAU, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als diferents punts de subministrament inclosos en l'àmbit de l'autorització.  
- Identificació dels límits i distàncies existents de la zona objecte del pla esmentat, limitada l'expansió a sòl classificat com a urbà o urbanitzable amb projecte d'urbanització aprovat.  
- Punts de connexió de la infraestructura de gas, el seu emplaçament geogràfic, titular i característiques que ho definixen.  
- Altres possibilitats de connexió en la zona que tinguen solució de continuïtat per a les instal·lacions objecte de la sol·licitud d'autorització administrativa.  
Vist que mitjançant una Resolució de 22 de juny de 1998, de la Conselleria d'Ocupació, Indústria i Comerç, es va atorgar concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2ª i 3ª família en la localitat d'Oliva, per a usos domèstics, comercials i xicotetes indústries, la qual quedava condicionada a la sol·licitud per part de la concessionària d'autorització que, en tot cas, el termini màxim per a la posada en servici de les instal·lacions serà de dos anys, des de la data de notificació de la mencionada resolució i, es disposava, igualment, que serà causa d'extinció d'esta concessió si no es dugueren a terme les instal·lacions, d'acord amb les condicions imposades en esta i en l'autorització per al seu muntatge (CBREDE/1999/40).  
Vist que consta en l'expedient de referència la Resolució del Servici Territorial d'Energia de 24/01/2000, d'autorització d'execució, d'acord amb l'annex del projecte presentat, de les instal·lacions d'emmagatzemament de GLP i xarxa bàsica per a distribució de GLP en el terme municipal d'Oliva, i establix el termini d'un any per a la seua execució. Igualment figura l'última concessió de la pròrroga sol·licitada per Repsol Butano, SA, acabada el 27.01.2005 i sense que hi haja hagut actuació posterior a eixa data.  
Vist que s'ha procedit per part del Servici Territorial d'Indústria i Energia de València a l'elaboració d'un informe per mitjà del qual es comunica, entre altres, les circumstàncies anteriorment assenyalades. D'altra banda, no consta en l'expedient cap resposta respecte a la informació sol·licitada amb data 27 de març de 2007 a Repsol Butano, SA, tendent a la comprovació del possible incompliment de la condició segona de la resolució de concessió de 22 de juny de 1998, i el compliment de la causa d'extinció prevista en l'apartat b) de la condició novena de l'esmentada resolució de concessió administrativa.  
Atés que Repsol Butano, SA, ha incomplit la condició segona de la Resolució de concessió, de 22 de juny de 1998, i s'ha complit la causa d'extinció prevista en l'apartat b) de la condició novena de l'esmentada resolució.  
Atés que la disposició transitòria quinzena de la Llei 34/1998, de 7 d'octubre, del Sector d'Hidrocarburs, declara que sobre la zona de distribució de gas natural d'una concessió que, d'acord amb la disposició addicional sisena d'aquesta llei, haguera esdevingut en autorització, no podran concedir-se noves autoritzacions per a la construcció d'instal·lacions de distribució fins a l'1 de gener de 2005.   
Vist que tant de Gas Natural Cegas, SA, com a Gas Alicante, SAU, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés els informes tècnics emesos pel Servici Territorial d'Energia de València de la Conselleria d'Infraestructures i Transport, sobre les sol·licituds presentades d'autorització administrativa per a la construcció de la xarxa de distribució de gas natural en el terme municipal d'Oliva.  
Vist que la finalitat que es perseguix, d'acord amb les sol·licituds i documentació presentada, amb la construcció de les instal·lacions és dotar d'infraestructura gasista com a energia alternativa, en les zones objecte de sol·licitud, facilitar el desenvolupament industrial i la diversificació energètica.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el contingut del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i la disposició addicional vint-i-tresena de la Llei 34/1998, de 7 d'octubre, afegida per l'article vint-i-nou del Reial Decret Llei 5/2005, d'11 de març de reformes urgents per a l'impuls a la productivitat i per a la millora de la contractació pública, que establix que sobre la zona de distribució de gas natural d'una autorització administrativa no podran concedir-se noves autoritzacions per a la construcció d'instal·lacions de distribució, i hauran de complir les obligacions de servici d'interés general i extensió de les xarxes, imposades en la legislació i en la mateixa autorització administrativa. Tot això sense perjuí del que establix l'article 78.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió, a l'abast i condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998, i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Extingir la Resolució de 22 de juny de 1998, de la Conselleria d'Ocupació, Indústria i Comerç, de concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2ª i 3ª família en la localitat d'Oliva i deixar sense efecte la Resolució de 24 de gener de 2000, del Servici Territorial d'Indústria i Energia de València, per la qual s'autoritza a Repsol Butano, SA, l'execució, d'acord amb l'annex del projecte presentat, de les instal·lacions d'emmagatzemament de GLP i xarxa bàsica de distribució canalitzada de GLP en el municipi d'Oliva.  
Segon  
La concurrència de peticionaris a l'autorització administrativa per a la gasificació del municipi d'Oliva i atorga autorització administrativa per a la construcció de la xarxa de distribució de gas natural en el nucli urbà del municipi d'Oliva en la província de València, les característiques principals de la qual són:  
- Subjecte: Gas Natural Cegas, SA.  
- Tipus de gas: gas natural.  
- Punt de connexió:  
· Connexió a la xarxa del Gasoducte Villalonga-Gandia-Oliva, actualment en execució, en el punt de lliurament del ramal secundari a Oliva, que deriva del principal, a una distància de 200 m en la part de traçat que ix del terme municipal de Rafelcofer, creua en dos punts la carretera CV-679, travessa part del municipi de l'Alqueria de la Comtessa i acaba en un armari de regulació.  
· Armari de regulació i mesurament, amb rang de pressió MPB/MPA(1), i cabal previst de 2.500 m³(n)/h.  
- Zona geogràfica:  
Les zones urbanes com queden reflectides en la descripció d'àrees compreses en les fases I i II de l'apartat següent i qualificades així d'acord amb el vigent Pla General d'Ordenació Urbana. (Plànols identificats 811-DV 6.1. Rev 00 i 030-MX 3.1. Rev. 00 del projecte de la xarxa de distribució de gas natural), així com les referides per l'Ajuntament d'Oliva en el resultant segon d'esta resolució i que han sigut acceptades per la companyia subministradora.  
- Característiques de les instal·lacions i plans d'expansió:   
Fase I: 1ª anualitat, que s'ha de comptabilitzar des de l'aprovació del projecte tècnic corresponent.   
- Distribució de la xarxa amb canonada de polietilé PE-100, del tipus SDR 17,6 de diàmetres 200, 160, 110 i 90 mm² en mitjana pressió A (0,05 bar < P (0'04 bar) i longituds respectives 2.911 ml, 163 ml, 900 ml i 514 ml. Total longitud 4.488 ml.  
- Delimitació geogràfica. Descripció de l'àrea compresa:   
Comença en el primer punt de connexió, en el carrer Ronda del Rebollet, i queda definida per la poligonal que definixen els trams de la N-332, per a continuar pel carrer Historiador Bernardino Llorca, pel passeig de Joan Fuster i altres fins a la Ronda Sud i la carretera N-332 novament. Continua per uns quants vials de la plaça Casals, sector 16, carretera Oliva-Pego i N-332 en diferents travessies i es tanca en el referit punt de lliurament.  
Fase II: 2ª anualitat, que s'ha de comptabilitzar des de l'acabament de la 1ª anualitat.   
· Distribució de la xarxa amb canonada de polietilé PE-100, del tipus SDR 17,6 de diàmetres 160, 110 i 90 mm² en mitjana pressió A (0,05 bar < P (0,04 bar) i longituds respectives 328 ml, 1.264 ml i 732 ml. Total longitud 2.324 ml.  
· Delimitació geogràfica. Descripció de l'àrea compresa:   
A partir de la fase I, incloent tota l'àrea del municipi fins als límits del sòl urbà en la part oest, i des dels vials carrer de Gabriel Miró, avinguda dels Esports, carrer de l'Hort de la Bosca, avinguda d'Ernesto Paulino, carrer de la Mar i Agermanament, fins al límit de l'àrea de la fase I en la zona nord-est de la població.  
- Pressupost del projecte original: 612.215,22 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que consten a continuació:  
1. El titular d'esta constituirà en el termini d'un mes, a partir de la data de la notificació de la present resolució una garantia per valor de 7.463,4 euros, import del dos per cent del pressupost de la instal·lació que consta en l'expedient de sol·licitud, que s'ha de presentar en el Servici Territorial d'Energia de València per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública  
Esta fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
2. Gas Natural Cegas, SA, complirà les obligacions que s'assenyalen estrictament en l'article 74 de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular de la present autorització gaudirà, com a distribuïdor, dels drets que assenyala l'article 75 de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.  
4. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
5. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
6. Les instal·lacions que cal establir es faran d'acord amb el projecte tècnic d'execució que es presentarà en el Servici Territorial d'Energia de València dins del termini de tres mesos, comptadors a partir de la data de la notificació de la present resolució, i es referiran als elements compresos en l'àmbit d'aplicació del reglament tècnic de distribució i la seua utilització de combustibles gasosos i les seues instruccions tècniques complementàries aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
Igualment es presentarà en el termini abans assenyalat, el projecte per a l'autorització administrativa corresponent a aquelles actuacions urbanístiques del terme municipal situades en la «zona platja», que no formen part de l'autorització sol·licitada, que disposen de planejament aprovat, les quals s'acreditaran per mitjà del certificat urbanístic oportú.  
7. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
8. La present autorització s'atorga sense perjuí de tercers i deixant fora de perill els drets particulars.  
9. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
10. La present autorització entrarà en vigor l'endemà de la data de la notificació.  
(1) APA: 4 bar< P(16 bar  
MPB: 0,4 bar< P(4 bar  
MPA: 0,05 bar < P (0,4 bar  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 3 de novembre de 2008.- El director general d'Energia: Antonio Cejalvo Lapeña.